  Туспуктэм: Удмуртиысь тӧролэн но кивалтэтлэн пресс-службазы 17-тӥ инвожое Вотка ёросысь Пихтовка гуртын элькун Гербер ортчоз. Шулдыръяськон улсын вань мылкыд карисьёс дуннелэн пӧртэм сэрегъёсаз нимысьтыз открыткаос дунтэк келяны быгатозы. Со сярысь Удмуртиысь тӧролэн но кивалтэтлэн пресс-службазы ивортӥз. Гербер бусыын посткроссингъя пункт ужалоз, кытын открыткаез гожтыны но тупась номиналэн марка лякыса почта ящике лэзьыны луоз. Почталэн ужасьёсыз кулэ индекс шедьтыны но адресэз шонер гожтыны юрттозы. Аспӧртэмлыко открыткаос эшъёслы но матысь адямиослы усто кузьым луоз. « Ми шумпотӥськомы таӵе бадӟым ужрадэ – удмуртъёслэн «Гербер» шулдыръяськоназы – пыриськыны но удмурт лулчеберетэз но сям-йылолъёсты утён но азинтон понна пайда вайыны » Сергей Колесов, Россиысь почталэн Удмуртиысь управлениезлэн кивалтӥсез Открыткаос одӥг сюрс экземплярен гинэ поттэмын. Тодэ вайытом, Герберлэн учкетэз туэ чорыген герӟаськемын луоз. Шулдыръяськонын чорыг кутылонъёс но Бусы сюан ортчоз. Ватсалом, Бигерысь удмуртъёс «Гырон быдтон» шулдыръяськоназы 17-тӥ инвожое Кукмор ёросэ люкаськозы, элькун Сабантуй Ижкарын 24-тӥ инвожое ортчоз. Нош Финн-угор сиён-юонъя «Быг-Быг» фестивальын Шаркан ёросын нырысьсэ кык нунал юмшаны луоз. Крезьгуро калын инструментъёсын но бызэн шудисьёслэн «Звуки прошлого» фестивальзы Юкаменско ёросын 8-тӥ пӧсьтолэзе ортчоз. Тегъёс: Гербер Лулчеберет йылолъёс праздникъёс удмуртоткрытка Удмуртия  